For det tredje mødte modellen og dens præmisser kritik fra den [[Marxisme (samfundsvidenskab)|marxistiske forskningstradition]], hvor [[klassekamp]] og [[Konflikt|-konflikt]] er set som den afgørende akse i samfundets stratifikation, [[Struktur (sociologi)|struktur]] og [[Historisk materialisme|udvikling]]. Svalatogas undersøgelsesdesign undersøgte den sociale konsensus, der er om sammenhængen mellem stilling og prestige, hvilket implicerer, at konflikt ikke er tilstede; tvært imod antages det, at mennesker accepterer forskellen i prestige, siden der er enighed om fordelingen af anseelse. Derudover grupperer Svalastoga mennesker fra de to klasser, der ifølge marxismen er på spil i det kapitalistiske samfund: [[Bourgeoisi|Bourgeoisiet]] og [[Proletariat|proletariatet]].<ref name="Hansen_2000" />{{Rp|58}} I den lavere middelklasse sidestiller han eksempelvis en selvstændig med ansatte, dvs. en kapitalist, med en funktionær, dvs. en lønarbejder.
Jura Retsvidenskab Filosofi Titler Samfund Traditioner Juridiske_discipliner Sociale_opdelinger